wickkiey/tamil-wikipedia-chunked huggingface dataset:
# நாம் தமிழர் கட்சி

**நாம் தமிழர் கட்சி** தமிழ்த் தேசிய, ஈழப் போராட்ட ஆதரவு உடைய, தமிழ்நாட்டிலும், புதுச்சேரியிலும் செயல்படும் ஓர் அரசியல் கட்சி ஆகும்.
# நாம் தமிழர் கட்சி

## 2016 சட்டமன்றத் தேர்தல்

2016 ஆம் ஆண்டிலிருந்துதான் நாம் தமிழர் கட்சி தேர்தல்களில் போட்டியிட ஆரம்பித்தது. இதற்கு முந்தைய 2011 சட்டமன்ற தேர்தல் மற்றும் 2014 மக்களவை தேர்தல்களில் போட்டியிடவில்லை. 2016 ஆம் ஆண்டு சட்டமன்றத் தேர்தலில் நாம் தமிழர் கட்சி 234 தொகுதிகளிலும் தனித்துப் போட்டியிட்டு 4,58,104 வாக்குகளுடன், சதவிகித அடிப்படையில் 1.07% வாக்குகளைப் பெற்று ஒன்பதாமிடம் வந்தது.அதனை மேகாலாயாவிலுள்ள ஒரு மாநிலக் கட்சி தங்களுக்கான அங்கீகரிக்கப்பட்டச் சின்னமாகப் பெற்றுவிட்டது ௭னக் கூறி இந்திய தலைமைத் தேர்தல் ஆணையம் மறுத்தது. பிறகு தேர்தல் ஆணையத்தின் சின்னப்பட்டியலில் புதிதாகச் சேர்க்கப்பட்ட விவசாயி சின்னத்தை நாம் தமிழர் கட்சி கோரியதால், அதனை ஒதுக்கினார்கள். ஆனால் அச்சின்னத்தை வாக்குப்பதிவு ௭ந்திரத்தில் அச்சிடுகிறபோது தெளிவற்றதாக, மிகவும் மங்கலானதாகப் பொறித்து இருட்டடிப்பு செய்ததாக இக்கட்சி குற்றஞ்சாட்டியது. இது குறித்து முறையிட உயர்நீதிமன்றத்தையும், உச்ச நீதிமன்றத்தையும் நாம் தமிழர் கட்சி அணுகியது.  
2024 இந்தியப் பொதுத் தேர்தலுக்கு நாம் தமிழர் கட்சி மைக் சின்னம் வழங்கப்பட்டடுள்ளது. இத்தேர்தலில் 8% வாக்குகளுக்கு மேல் பெற்றதால் 2025 ஜனவரி 10 இல் அங்கீகரிக்கப்பட்ட மாநிலக் கட்சியாக இந்தியத் தேர்தல் ஆணையம் அறிவித்தது. மாநிலக் கட்சியாக தேர்தல் ஆணையத்தின் ஏற்பை பெற்றதால் கரும்பு விவசாயி சின்னம் மற்றொரு கட்சிக்கு வழங்கப்பட்டு விட்டதால் ஏர்க் கலப்பையுடன் கூடிய விவசாயி சின்னத்தை மே 10, 2025 அன்று தேர்தல் ஆணையம் ஒதுக்கியுள்ளது.
# நாம் தமிழர் கட்சி

## 2019 நாடாளுமன்றத் தேர்தல்

ஏப்ரல் மாதம் 18 அன்று நடைபெற்ற நாடாளுமன்றத் தேர்தலில் நாம் தமிழர் கட்சி தனித்துப் போட்டியிட்டது. தமிழகம், புதுவையிலுள்ள 40 தொகுதிகளுக்கான நாடாளுமன்றத் தேர்தல் மற்றும் 19 தொகுதிகளுக்கான சட்டமன்ற இடைத்தேர்தலில் போட்டியிடும் வேட்பாளர்களை ஒரே மேடையில் அறிமுகப்படுத்தும் மாபெரும் பொதுக்கூட்டம் 23.03.2019 அன்று சென்னை, மயிலாப்பூர் மாங்கொல்லை திடலில் நடைபெற்றது. இதில் புதுச்சேரி உட்பட 40 தொகுதிகளில் 20 பெண் வேட்பாளர்கள் 20 ஆண் வேட்பாளர்கள் ௭ன இருபாலருக்கும் சரிபாதி இடம்கொடுத்து தமிழகமெங்கும் பரப்புரை செய்தார் சீமான்.  
நீலகிரி மக்களவைத் தொகுதி பெண் வேட்பாளரின் வேட்புமனு நிராகரிக்கப்பட்டது. மேலும் வேலூர் மக்களவை தொகுதியில் தேர்தல் நிறுத்தப்பட்டது. வேலூர் நாடாளுமன்றத் தொகுதிக்கான தேர்தல் ஆகத்து மாதம் 5 ஆம் தேதி நடைபெற்றது. இந்த தேர்தலில் நாம் தமிழர் கட்சி தனித்து போட்டியிட்டு 26,995 வாக்குகளைப் பெற்றது.  
தமிழ்நாட்டில் நாம் தமிழர் கட்சிக்கு 3.9 சதவிகித வாக்குகள் கிடைத்தன.
# நாம் தமிழர் கட்சி

## 22 தொகுதி இடைத்தேர்தல்-2019

18 தொகுதி இடைத்தேர்தல் ஏப்ரல் 18 ஆம் தேதியும், 4 தொகுதி இடைத்தேர்தல் மே மாதம் 19 ஆம் தேதியும் நடைபெற்றது. இந்த இடைத்தேர்தலிலும் நாம் தமிழர் கட்சி தனித்துப் போட்டியிட்டது. இதில் ஆண், பெண் வேட்பாளர்களை சரிபாதி தொகுதிகளில் போட்டியிட வைத்து பரப்புரை செய்தார் சீமான்.
# நாம் தமிழர் கட்சி

## 2021 சட்டமன்றத் தேர்தல்

தமிழக சட்டமன்ற தேர்தலில் நாம் தமிழர் கட்சி 234 தொகுதிகளிலும் தனித்துப் போட்டியிட்டது. 2021 மார்ச்சு 7 அன்று சென்னை ஒய்.எம்.சி.ஏ மைதானத்தில் கட்சியின் 234 வேட்பாளர்களையும் ஒரே மேடையில் சீமான் அறிமுகம் செய்து வைத்தார். சென்னை திருவொற்றியூர் தொகுதியில் சீமான் போட்டியிடுவதாக அறிவிக்கப்பட்டது. ஆண் வேட்பாளர்கள் 117 பேர், பெண் வேட்பாளர்கள் 117 பேர் என மொத்தம் 234 வேட்பாளர்கள் போட்டியிட்டனர்.புதுச்சேரியிலும் நாம் தமிழர் கட்சி தனித்து போட்டியிட்டு வேட்பாளர்கள் அறிமுகம் செய்யப்பட்டனர். 14 ஆண்; 14 பெண் வேட்பாளர்கள் என 28 வேட்பாளர்கள் போட்டியிட்டனர்.  
தமிழ்நாட்டில் நாம் தமிழர் கட்சி 6.58 சதவிகித வாக்குகளைப் பெற்றது.
# நாம் தமிழர் கட்சி

## 2024 நாடாளுமன்றத் தேர்தல்

2024 இந்தியப் பொதுத் தேர்தலில் இக்கட்சி சார்பாக தமிழ்நாடு மற்றும் புதுச்சேரியில் உள்ள நாற்பது நாடாளுமன்ற தொகுதிகளில் 20 பெண் வேட்பாளர்கள் 20 ஆண் வேட்பாளர்கள் போட்டியிட்டனர். இந்த தேர்தலில் மொத்தமாக 32 இலட்சத்திற்கும் அதிகமான வாக்குகளை நாம் தமிழர் கட்சி பெற்றுள்ளது. 12 தொகுதிகளில் ஒரு இலட்சத்திற்கும் அதிகமான வாக்குகளைப் பெற்றுள்ளது. 5 தொகுதிகளில் மூன்றாவது இடத்தைப் பெற்றது. சிவகங்கை தொகுதியில் அக்கட்சி வேட்பாளர் எழிலரசி 1,63,412 வாக்குகளுடன் அதிகபட்ச வாக்குகளைப் பெற்றுள்ளார். **இந்த நாடாளுமன்ற தேர்தலில் தமிழ்நாட்டில் 8.19% வாக்குகளை பெற்று மாநிலக் கட்சி என்ற அங்கீகாரத்தைப் பெறுவதற்கான தகுதியை எட்டியுள்ளது.**
# நாம் தமிழர் கட்சி

## கட்சியின் வளர்ச்சி

| ஆண்டு | தேர்தல் | சின்னம் | பெற்ற வாக்குகள் | விழுக்காடு % |
| --- | --- | --- | --- | --- |
| 2016 | **சட்டமன்றத் தேர்தல்** | இரட்டை மெழுகுவர்த்தி | align= 4,58,104 | align= 1.10% |
| 2017 | **இராதாகிருட்டிணன் நகர் இடைத்தேர்தல்** | இரட்டை மெழுகுவர்த்தி | align= 3,802 | align= 2.15% |
| 2019 | **22 தொகுதி இடைத்தேர்தல்** | கரும்பு விவசாயி |  |  |
| தமிழ்நாடு | align= 1,38,419 | align= 3.15% |  |  |
| புதுச்சேரி | align= 1,084 | align= 4.72% |  |  |
| align=மொத்த வாக்குகள்= 1,39,503 |  |  |  |  |
| 2019 | **நாடாளுமன்றத் தேர்தல்** | கரும்பு விவசாயி |  |  |
| தமிழ்நாடு | align= 16,45,185 | align= 3.89% |  |  |
| வேலூர் | align= 26,995 | align= 2.63% |  |  |
| புதுச்சேரி | align= 22,857 | align= 2.89% |  |  |
| align=மொத்த வாக்குகள்= 16,95,037 |  |  |  |  |
| 2021 | **சட்டமன்றத் தேர்தல்** | கரும்பு விவசாயி | align= | align= |
| தமிழ்நாடு | align= 31,08,906 | align=6.72% |  |  |
| புதுச்சேரி | align=28,189 | align=3.4% |  |  |
| align=மொத்த வாக்குகள்= 31,37,095 |  |  |  |  |
| 2023 | **ஈரோடு கிழக்கு இடைத்தேர்தல்** | கரும்பு விவசாயி | align= 10,827 |  |
| 2024 | **நாடாளுமன்றத் தேர்தல்** | ஒலிவாங்கி (மைக்) |  |  |
| தமிழ்நாடு | align= 35,60,485 | align= 8.19% |  |  |
| புதுச்சேரி | align= 39,603 | align= 4.90% |  |  |
| align= மொத்த வாக்குகள்= 36,00,088 |  |  |  |  |
| 2025 | ஈரோடு கிழக்கு இடைத்தேர்தல் | ஒலிவாங்கி (மைக்) | align=24,151 | align=15.59% |
# நாம் தமிழர் கட்சி

## இதனையும் பார்க்க

- ஆதித்தனார் நாம் தமிழர் கட்சி
# நாம் தமிழர் (ஆதித்தனார்)

** நாம் தமிழர்** (*Naam Tamizhar*) என்பது 20 ஆம் நூற்றாண்டின் முற்பகுதியில் சி. பா. ஆதித்தனார் தலைமையில் முன்னெடுக்கப்பட்ட ஒரு தமிழ்த் தேசிய கட்சியாகும். அகண்ட தமிழகத்தைக் கொண்ட, தமிழகத்தை முக்கிய கொள்கைகளாக முன்னெடுத்த இக்கட்சி, காந்தியின் தலைமையில் இந்திய விடுதலைப் போராட்டம் கூர்மையடையத் தொடங்கியபோது தனது செயற்பாடுகளை இடைநிறுத்தியது. சுதந்திரத்திற்குப் பின்பு, திராவிடக் கட்சிகளின் எழுச்சிக்குப் பின்பு நாம் தமிழர் கட்சி பலம் பெறவில்லை.  
இக்கட்சியே, இன்றைய நாம் தமிழர் கட்சியின் முன்னோடியாகக் கருதப்படுகின்றது.
# ஹனீப் முகம்மது

**ஹனீப் முகம்மது** (Hanif Mohammad, உருது :حنیف محمد, பிறப்பு:திசம்பர் 21 1934, முன்னாள்பாக்கித்தானியத் துடுப்பாட்டக்காரர்). இவர் 55 தேர்வுத் துடுப்பாட்டப் போட்டியிலும், 238 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1959 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
இவர் பாக்கித்தான் தேசிய அணியின் தலைவராக 1964 - 1967 பருவ ஆண்டுகளில் கடமையாற்றியுள்ளார்
# ஹனீப் முகம்மது

## இறப்பு

ஹனிஃப் முகமது பாக்கித்தான் நாட்டில் கராச்சியில் உள்ள மருத்துவமனை ஒன்றில் 2016 ஆகத்து 11 அன்று உயிரிழந்தார். இறக்கும் போது அவருக்கு வயது 81.
# ஐதரசன் குண்டு

**ஐதரசன் குண்டு** (**எச்-குண்டு**, **இணைவு குண்டு** அல்லது **வெப்ப அணுக்கரு குண்டு** எனவும் அறியப்படுவது) இலகுவான அணுக்கருவில் இணைவினால் உண்டாகும் ஆற்றலைக் கொண்டு வடிவமைக்கப்பட்ட ஓர் அணு குண்டு ஆகும்.
# ஐதரசன் குண்டு

## டெல்லர்-உலாம் வடிவமைப்பு

குண்டிலிருந்து வெளியாகும் கதிரியக்கம் பிளவு மற்றும் இணைவு எரிபொருள் அடங்கிய உயர்நிலை தொகுப்பிற்கு அழுத்தமேற்படுத்த அத்தொகுப்பில் இரண்டாவது பிளவு வெடிப்பு மூலம் வெப்பம் உண்டாகிறது.  
A : பிளவு கட்டம்  
B : இணைவு கட்டம்  
1. அதிர்வெடி தொகுப்பு  
2. யுரேனியம் 238 (« இடைநிலை»)  
3. வெற்றிடம் (« மிதத்தல்»)  
4. திரித்தியம் வளிமம் (« கூடுதலாக», நீலத்தில்) புளீடோனியம் அலது யுரேனியம் சுற்றியிருக்க  
5. பல்தைரீன்  
6. யுரேனியம் 238 (« இடைநிலை»)  
7. லித்தியம் டியூட்ரைடு 6 (இணைவு எரிபொருள்)  
8. புளூடோனியம் (பற்றவைப்பு)  
9. எதிரொளிப்பு சட்டகம் (X கதிர்களை இணைவு வினையாக்கம் ஏற்படுமாறு எதிரொளிக்க)
**டெல்லர்-உலாம் வடிவமைப்பு **(Teller–Ulam design) உலகின் அணு குண்டுகளில் பரவலாக பயன்படுத்தப்படும் அணு ஆயுத வடிவமைப்பு ஆகும். ஐதரசன் குண்டின் மறைபொருளாக டெல்லர்-உலாம் வடிவமைப்பு கருதப்படுகிறது. இத்தகைய அணுவாயுதங்களில் தங்கள் வெடிப்புத் திறனின் பெரும்பான்மையான ஆற்றலை இவை அணுக்கரு இணைவு ஐதரசனிலிருந்து பெறுவதால் **ஐதரசன் குண்டுகள்** எனக் குறிப்பிடப்படுகின்றன. மேலும் இவை "இரு கட்ட " அணு ஆயுதங்கள், வெப்ப அணுக்கரு குண்டுகள் எனவும் குறிப்பிடப்படுகின்றன. 1951ஆம் ஆண்டு ஐக்கிய அமெரிக்காவில் இதன் வரைவிற்கு வழிவகுத்த அங்கேரிய-அமெரிக்கர் எட்வர்ட் டெல்லர் மற்றும் போலந்து-அமெரிக்க கணிதவியலாளர் இசுடானிசுலா உலாம் நினைவாக இந்த வடிவமைப்பு பெயரிடப்பட்டுள்ளது. இது மெகாடன் அளவுள்ள அணுகுண்டு தயாரிப்பில் பயன்படுத்தப்பட்டாலும் சிறு ஆயுதங்களிலும் இந்த வடிவமைப்பு சிறப்பாக இயங்குகிறது. பெரும் அணு ஆயுத நாடுகளில் இந்த முறையே பெரிதும் பயன்படுத்தப்படுகிறது.
# மதுரைக் கணக்காயனார்

**மதுரைக் கணக்காயனார்** சங்ககாலப் புலவர்களில் ஒருவர்.  
சங்ககாலப் புலவர் நக்கீரர் இந்தக் கணக்காயனாரின் மகன்.
# மதுரைக் கணக்காயனார்

## மதுரைக் கணக்காயனார் பாடல்கள் சொல்லும் செய்தி

### அகநானூறு 27 - பாலை

- பாண்டியர் வேங்கடமலை யானைகளைப் போருக்குப் பயன்படுத்தினர்.
- பாண்டியரின் கொற்கை முத்துப்போல் தலைவியின் பல் இருந்ததாம்.
- அவளது கண் அழுது அழுது போர்க்களத்தில் போர்களத்தில் வேந்தனின் கண் சிவந்திருப்பது போல் ஆயிற்றாம்.
# மதுரைக் கணக்காயனார்

## மதுரைக் கணக்காயனார் பாடல்கள் சொல்லும் செய்தி

### அகநானூறு 336 - குறிஞ்சி

அல்லகுறிப் பட்ட தலைவன் தன் நெஞ்சோடு பேசுகிறான்.  
அவள் பசும்பூட் பாண்டியனின் பொதியமலையில் பூத்த காந்தள் மலர் போல் மணக்கும் கூந்தலையும், நெற்றியையும் உடையவள்.  
வென்வேற் பொறையனுக்கும் கொல்லிமலைக்கும் உள்ள தொடர்பைப் போல நட்பினை உடையவள்.  
தொகுபோர்ச் சோழன் பொருள்மலி பாக்கத்து (பட்டினப்பாக்கத்து) மோதும் கடல்லை போல நெஞ்சே! நீ அலைமோதுகிறாய்.  
என்கிறான்.
# மதுரைக் கணக்காயனார்

## மதுரைக் கணக்காயனார் பாடல்கள் சொல்லும் செய்தி

### அகநானூறு 342 - குறிஞ்சி

தலைவன் தலைவியை அடைய வருகிறான். குறியிடம் பிழைபட்டுவிடுகிறது. அவளை அடையமுடியவில்லை. வறிது மீளும்போது தன் நெஞ்சோடு பேசுகிறான்.  
நெஞ்சே! நீ யார்? நீயும் நானும் ஒன்றுதானே? கிளைஞன்தானே? ஏன் கலங்குகிறாய்?  
:<big>**தென்னன் என்னும் கள்வர் கோமான் ஏவல் இளையர் தலைவன்.**</big> அவன் பல ஊர்களைப் பருந்து படச் சூரையாடினான். அங்குக் கவர்ந்த பொருள்களை மழை போல் தன் நாட்டு மக்களுக்கு வாரி வழங்கினான். அதனால் அவன் புகழ் எங்கும் பரவியிருந்தது.  
:அவன் நாட்டில் நீர் ஒழுகும் இடத்தில் கல்அளை (கல்லுகுகுகை) ஒன்று இருக்கிறதே! அங்குள்ள சுனையில் பசுமையான இலைகளுக்கு இடையே செந்நிறத்துடன் பூத்திருக்கும் நெய்தல் பூப் போன்ற அவள் கண்களுக்கு இடையே என்னைத் தொலைத்துவிட்டேன் - என்கிறான்.  
::<big>**'நீரிழி மருங்கிற் கல்லளை' என்பது குற்றாலம் அருவி**</big>
# மதுரைக் கணக்காயனார்

## மதுரைக் கணக்காயனார் பாடல்கள் சொல்லும் செய்தி

### நற்றிணை 23 - குறிஞ்சி

தாய் நலம் பேணிய தலைவியின் அழகு அழிந்து அவளது கண்கள் <big>**கொற்கை முத்தைப் போல்**</big> கண்ணீர் சிந்துவதைக் காட்டித் திருமணம் செய்துகொண்டு தலைவியை அடையுமாறு தோழி தலைவனிடம் சொல்கிறாள்.
# மதுரைக் கணக்காயனார்

## மதுரைக் கணக்காயனார் பாடல்கள் சொல்லும் செய்தி

### புறநானூறு 330

:வாகைத்திணை
:மூதின்முல்லை  
பகைவேந்தன் படை தன்னைத் தாண்டி வராவண்ணம் தான் ஒருவனாகவே தன் வாளைக்கொண்டு தடுத்து நிறுத்தினான். பொங்கிவரும் கடலுக்கு ஆழிக்கரை போல நின்றான்.  
அவனைப் பாடிக்கொண்டு அவன் இல்லத்துக்குச் சென்றவர்களுக்கு வாரி வாரி வழங்கினான். வாங்குவோர் தாங்கமுடியாத அளவுக்கு மிகுதியாக வழங்கினான்.
# லீலா சாம்சன்

**லீலா சாம்சன் ** (Leela Samson, பிறப்பு 1951) ஒரு புகழ்பெற்ற பரதநாட்டியக் கலைஞர், நடன வடிவமைப்பாளர், பயிற்சியாளர் மற்றும் எழுத்தாளர். தனது கலைநுட்பத் திறனுக்குப் பெயர் பெற்ற லீலா தில்லியில் உள்ள ஸ்ரீராம் பரதநாட்டிய பலா கேந்திரத்தில் பல ஆண்டுகள் கற்பித்து வந்தார்; தற்போது ருக்மிணி தேவி அருண்டேல் நிறுவிய கலாசேத்திராவின் இயக்குனராகவும் (ஏப்ரல் 2005), இந்தியாவின் இசை, நடனம் மற்றும் நாடகத்திற்கான தேசிய அகாதெமியான சங்கீத நாடக அகாதெமியின் தலைவராகவும் (2010- ) பணியாற்றி வருகிறார். கலாசேத்திராவில் இவர் பதவி வகிப்பது தொடர்பாக இவர் தகுதியற்ற முறையில் உள்நோக்கத்துடன் இப்பதவியை அடைந்தார் என சர்ச்சைகள் எழுந்தன. 2011ஆம் ஆண்டு இந்திய திரைப்படத் தணிக்கை குழுவின் தலைவராக சர்மிளா தாக்கூரை அடுத்து நியமிக்கப்பட்டார்.
# லீலா சாம்சன்

## இளமையும் கல்வியும்

லீலா தமிழ் நாட்டிலுள்ள குன்னூரில் பிறந்தவர் கலையில் இளங்கலைப் பட்டம் பெற்றபின்னர் கலாசேத்திராவில் பரதநாட்டியம் பயின்றார்.
# லீலா சாம்சன்

## விருதுகள்

- பத்மசிறீ (1990),
- தமிழ்நாடு அரசின் *நிருத்திய சூடாமணி*, *கலைமாமணி* (2005)
- சங்கீத நாடக அகாதமி விருது, (1999–2000). வழங்கியது: சங்கீத நாடக அகாதமி
- நாட்டிய கலா ஆச்சார்யா
# லீலா சாம்சன்

## இவரது எழுத்துப் படைப்புகள்

- Samson, Leela (1987). *Rhythm in Joy: Classical Indian Dance Traditions*. New Delhi: Lustre Press.
- Samson, Leela (2010). *Rukmini Devi: A Life*, Delhi: Penguin Books, India, .
# தொட்டபெட்டா

தமிழ்நாட்டின் மிக உயரமான மலை தொட்டபெட்டா  
**தொட்டபெட்டா** (*Doddabetta*) தமிழ்நாடு நீலகிரி மாவட்டத்தில் உள்ள மிக உயரமான மலை ஆகும். இதன் உயரம் 2623 மீட்டர்கள் ஆகும். இதன் வழக்குச் சொற்கள் கருதத் தக்கவை. இது உதகமண்டலத்தில் இருந்து 8 கிலோமீட்டர் தொலைவில் உள்ளது. இது ஒரு முக்கியமான சுற்றுலாத் தலம் ஆகும். இம்மலையின் உச்சியில் இருந்து சாமுண்டி மலையைப் பார்க்க முடியும்.  
தொட்டபெட்டா என்ற சொல்லின் மூலம் கன்னடம் ஆகும். கன்னடத்தில் தொட்ட என்றால் பெரிய, பெட்டா என்றால் மலை. எனவே பெரிய மலை எனப் பொருள்படும் படி இது தொட்டபெட்டா என்று அழைக்கப் படுகிறது.  
தொட்டபெட்டா உச்சியில் வானாய்வுக்கூடமொன்று கி. பி. 1846-ஆம் ஆண்டு நிறுவப்பட்டது. ஆனால் கி. பி. 1859-இல் உதகமண்டலத்திற்கு ஒன்பது கல் தொலைவில் உள்ள இராணுவத்தாரின் தங்கல் இடமான வெல்லிங்டனுக்கு இது மாற்றப்பட்டது. சில ஆண்டுகள் கழித்து மறுபடியும் தொட்டபெட்டாவிற்கே மாற்றப்பட்டது. ஆனால் இது இப்பொழுது பயன்படும் நிலையில் இல்லை. தொட்டபெட்டாவின் உச்சியிலிருந்து காண்போர் கண்களுக்கு உதகமண்டலத்தின் முழுக் காட்சியும் பேரழகோடு தென்படும். அதோடு கோவை மாவட்டத்திலுள்ள எல்லா மலைகளும் தென்படும்.
# தொட்டபெட்டா

## வரலாறு

தொட்டபெட்டாவின் சங்க காலப் பெயர் **தோட்டி மலை**. கோட்டையுடன் விளங்கிய இதனைச் சங்ககாலச் சேர மன்னன் பெருஞ்சேரல் இரும்பொறை வென்று தனாக்கிக்கொண்டான். யானையை அடக்க உதவும் அங்குசத்துக்கு வழங்கப்பட்ட தமிழ்ப்பெயர் தோட்டி. தோட்டி போல் உயர்ந்தோங்கி நின்ற முகடு தோட்டி எனப்பட்டது. நள்ளி இந்த மலையின் அரசன். இவன் கடையெழு வள்ளல்களுள் ஒருவன். இந்த நள்ளியின் தம்பி [[இளங்கண்டீரக்கோ ஈரமானது கண்டுகண்டாக இருக்கும் இடம் இது ஆகையால் நீலகிரி அக்காலத்தில் கண்டீர மலை எனப்பட்டது.  
'நளிமலை' என்னும் பெயரிலுள்ள 'நளி' என்னும் சொல் குளிர் மிகுதியைக் குளிக்கும். நளி என்னும் சொல் பெருமை , செறிவு என்னும் பொருள்களை உணர்த்தும் என்று தொல்காப்பியம் குறிப்பிடுகிறது. தமிழ்நாட்டிலேயே பெரியமலை ஆதலாலும், குளிர்மலை ஆதலாலும் இது நளிமலை எனப் பெயர் பெற்றது  
எருமை இருந்தோட்டி போல் ஒருவன் என் கையைப் பிடித்துத் தன் தலைமேல் வைத்துச் சத்தியம் செய்தான் என்று ஒரு பெண் குறிப்பிடுகிறாள். தோட்டி என்பது ஒரு கருவி. தொரட்டு, அங்குசம் ஆகிய கருவிகளைக் குறிக்கும். அவள் கையைத் தொரட்டு போல் வளைத்துத் தன் தலைமேல் வைத்துச் சத்தியம் செய்தானாம்.
# தொட்டபெட்டா

## வெளியிணைப்புகள்

- Hills and Peaks
- DODDABETTA:|தொட்டபெட்டா
# கல்வி உரிமை

**கல்வி உரிமை** அல்லது **கல்வி பயில்வதற்கான உரிமை** என்பது படிப்பறிவின்மை, இளைஞர்கள் அவர்தம் மனித உரிமையையும், அடிப்படை சுதந்திரங்களை மதிப்பதற்கும், கல்வி பயிலுதலில் பாகுபாட்டை அழிப்பதற்கான முயற்சிகளை, ஐக்கிய நாடுகள், ஐக்கிய நாடுகள் கல்வி அறிவியல் பண்பாட்டு வளர்ச்சி கழகத்துடன் ஒருமித்தும், ஒத்துழைத்தும் மேற்கொண்டு வருகின்றது. 1970 ஆம் ஆண்டை சர்வதேச கல்வி ஆண்டாக அங்கீகரித்து ஐக்கிய நாடுகளும், ஐக்கிய நாடுகள் கல்வி அறிவியல் பண்பாட்டு வளர்ச்சிக் கழகமும் ஒன்றிணைந்து ஒத்துழைத்து ஐக்கிய நாடுகள் பல்கலைக்கழகத்தை நிறுவியது. அனைத்துலக மனித உரிமைகள் பிரகடனம், அனைத்துலக பொருளாதார சமூக பண்பாட்டு உரிமைகள் ஒப்பந்தம், அனைத்துலக இனப்பாகுபாட்டை நீக்கும் சாசனம் பெண்களுக்கு எதிர்ப்பான அனைத்து வகையான பாகுபாட்டை நீக்கும் சாசனம், குழந்தை உரிமை சாசனம் ஆகியவற்றில் கல்விப் பயிலும் உரிமையை பற்றி குறிப்பிடப்பட்டுள்ளது.
# கல்வி உரிமை

## அனைத்துலக மனித உரிமைகள் பிரகடனத்தில் உள்ள வகைமுறைகள்

அனைவரும் கல்விப் பயிலும் உரிமையை அனுபவிக்க வேண்டும் என்பது அனைத்துலக மனித உரிமைகள் பிரகடனத்தில் கூறப்பட்டுள்ளது. அனைத்துலக மனித உரிமைகள் பிரகடனத்தில் 26 ஆம் பிரிவுக் கூறில், அனைவரும் கல்விப் பயிலும் உரிமை உண்டு என்று வகுத்துக் கூறப்பட்டுள்ளது. ஆரம்பக் கல்வி அனைவருக்கும் இலவசமாகவும்,கட்டாயமாகவும் தரப்படல் வேண்டும்.தொழில் நுட்பக் கல்வி மற்றும் தொழில் நெறிஞர் கல்வி, அனைவர்க்கும் பொதுவாக கிடைக்க வேண்டும் , உயர்கல்வி அனைவரும் சமமாக பெற கூடியதாக இருக்க வேண்டும் என்று வகுத்துக் கூறப்பட்டுள்ளது. கல்வியின் குறிக்கோள்;  
1. .முழுமையான மனித ஆளுமையையும், தன்மான உணர்வையும் மேம்படுத்தல் ,
1. மனித உரிமையையும், அடிப்படை சுதந்திரத்தையும் மதிக்க வலியுறுத்துதல்,
1. ஒவ்வொருவரும் கட்டற்ற சமுதாயத்தில் திறம்பட பங்கேற்றல்,
1. உடன்பாடு, பொறுமை மற்றும் தோழமையை அனைத்து நாடுகளிடையேயும், இனத்தவரிடையேயும், சமயத்தவரிடையேயும் மேம்படுத்தல்,
1. அமைதிக்காக ஐக்கிய நாடுகளின் செயல்பாடுகளை மேலுயர்த்துதல், ஆனவைகளாகும்.
# கல்வி உரிமை

## பெண்களின் கல்வி பயிலும் உரிமை

அனைத்து வகையான பாகுபாடுகளையும் நீக்கும் சாசனத்தின் தரப்பில் உள்ள நாடுகள் அனைத்தும், பெண்களுக்கு எதிரான பாகுபாட்டை நீக்குவதற்கு ஏற்ற நடவடிக்கைகளை; பெண்கள் ஆண்களுக்கு நிகராக கல்வித் துறையில் உரிமைகள் பெறுவதின் பொருட்டு மேற்கொள்ள வேண்டும். ஆண்கள் மற்றும் பெண்கள் சமத்துவத்தின் அடிப்படையில், பெண்களுக்கும்-  
1. அதே போன்ற தரத்தில் தொழில் துறை மற்றும் வாழ்க்கை தொழிற் கல்வியில், கல்வி நிறுவனத்தில் பட்டப்படிப்பு மற்றும் பட்டயம் அனைத்து வகையான கிராமத்திலும் நகரத்திலும் பெறவும்;
1. அதே போன்ற பாடத்திட்டம், தேர்வுமுறை, கல்வி தகுதி உள்ள ஆசிரியர்கள், பள்ளி வளாகம், தரமுள்ள உபகரணங்களை அணுகும் உரிமை;
1. ஆண்கள் மற்றும் பெண்ணின் அனைத்து நிலை பங்கின் உள்ள மாற நிலையான கோட்பாட்டை நீக்க, அனைத்து நிலை கல்வியிலும் ஆண்பெண் இணைக்கல்வி முறையை ஊக்கமூட்டவும், மற்றும் பிறவகை கல்வியிலும் இலக்கை அடைய, பாடநூல், பள்ளி நிகழ்ச்சி மற்றும் கற்பிக்கும் முறையில் திருத்தத்தை தெரிவு செய்ய வேண்டும்;
1. உதவித்தொகை மற்றும் கல்வி மானியம் பெற-வாய்ப்பு பெற்று பயன்பெறவும்;
1. கல்வியை தொடர வாய்ப்பு, முதியோர் மற்றும் நடைமுறை சார்ந்த எழுத்தறிவு திட்டம் உட்பட அனைத்தும் அணுகும் வாய்ப்பு. குறிப்பாக குறித்த காலத்திற்கு முன்னதாக ஆணுக்கும், பெண்ணுக்கும் கல்வியில் ஏதேனும் இடைவெளி இருந்தால் அதை நிவர்த்திக்க சாத்திய படுத்துதல்;
1. கல்வியை கைவிட்ட மாணவிகளின் எண்ணிகையை குறைக்க முனைதல், குறித்த காலத்திற்கு முன்னதாகவே பள்ளியை கைவிட்ட பெண்டிருக்க்காகவும், சிறுமிகளுக்காகவும் திட்டங்களை தீட்டுதல்;
1. திறம்பட விளையாட்டிலும், உடற்கல்வியிலும் பங்குகொள்ள வாய்ப்பு அளித்தல்.
# கல்வி உரிமை

## குழந்தைகளின் கல்வி பயிலும் உரிமை

குழந்தைகளின் கல்வி உரிமை பற்றிய சிறப்பு வகைமுறைகள் குழந்தை உரிமை சாசனத்தின் 28 மற்றும் 29 ஆம் பிரிவுக் கூற்றில் கூறப்பட்டுள்ளது .இச்சாசனத்தின் தரப்பில் உள்ள நாடுகள் குழந்தைகள் உரிமையை அங்கீகரிக்கவும், சமஉரிமை அடிப்படையில் -  
1. அனைவர்க்கும் இலவசமான, கட்டாய தொடக்க கல்வி;
1. பலவிதமான உயர்நிலைக் கல்வியை, பொது மற்றும் வாழ்கைத் தொழிற் கல்வியை ஊக்கமளித்து மேம்படுத்தவும்,இவை அனைத்தையும் எல்லா குழந்தைகளுக்கும் கிடைக்க கூடியதாக அமைத்தல், இலவச கல்வி மற்றும் தேவை நேரும்போது நிதி உதவி தரும் நடவடிக்கைகள் அறிமுகபடுத்துதல்;
1. உயர்கல்வியை அனைவரும் அணுகத்தக்கதாக அமைத்துக் கொடுத்தல்;
1. எல்லா குழந்தைகட்கும் கல்வி மற்றும் வாழ்கைத் தொழிற் கல்வியைப் பற்றி தகவல்கள் மற்றும் வழிகாட்டலை அணுகத்தக்கதாக அமைத்திடல்;
1. அனைத்துக் குழந்தைகளும் சீராக பள்ளிக்கு வருகை தர ஊக்கமளிக்கும் நடவடிக்கைகளை மேற்கொள்ளுதல்.
# கல்வி உரிமை

## இந்தியாவின் நிலைப்பாடு

இந்திய அரசியலமைப்புச் சட்டதில், அரசு தகுந்த வகைமுறைகளை கல்வி உரிமையை மேம்படுத்த மேற்கொள்ள வேண்டும் என்று பிரிவுக் கூறு 41 இல் கூறப்பட்டுள்ளது. அரசு எல்லா குழந்தைகளுக்கும் ஆரம்ப கட்ட குழந்தை பருவத்தை காக்கவும் ஆறு வயதுக்குட்பட்ட குழந்தைகளுக்கெல்லாம் கட்டாய கல்வி கொடுக்க வேண்டும் என்று பிரிவுக் கூறு 45 இல் கூறப்பட்டுள்ளது.  
உன்னிக்கிருஷ்ணன் எதிர் ஆந்திரா மாநிலம் (வழக்கு எண்: (1993) 1 SCC645) என்ற வழக்கில் அனைத்து குழந்தைக்கான கல்வி உரிமை வயது 14 வயதாக இந்திய உச்ச நீதிமன்றம் உயர்த்தியது. அரசு சிறப்பான கவனத்துடன் கல்வி மற்றும் பொருளாதார நலனை மேம்படுத்த வேண்டும், குறிப்பாக பலவீனமான மக்கட் பிரிவை சேர்ந்த ஆதி திராவிட வகுப்பினரையும், பழங்குடியினரையும் காப்பதற்கும் அவர்களை சமூக அநீதியில் இருந்தும், அனைத்து விதமான சுரண்டல்களில் இருந்து காக்க வேண்டும் என்று பிரிவுக் கூறு 46 ஆம் இந்திய அரசியல் அமைப்புச்சட்டத்தில் கூறப்பட்டுள்ளது. அரசியல் அமைப்பு 86 வது ( சட்டத் திருத்தம்) சட்டம், 2002 மூலம் பிரிவுக் கூறு 21 A அரசியல் அமைப்பில் நுழைக்கப்பட்டது. இதன் மூலம் ஆறு வயது முதல் 14 வயதுக்குட்டபட்ட குழந்தைகட்கு கல்வி உரிமை, அடிப்படை உரிமையாக பிரிவுக் கூறு 21 A வில் நிர்ணயக்கப்படுள்ளது.
# விக்கிப்பீடியா:ஆலமரத்தடி/தொகுப்பு49

## விக்கிமீடியா நூல்

நான் எழுதிய தமிழ் விக்கிப்பீடியா எனும் நூலை சென்னை மணிவாசகர் பதிப்பகம் வெளியிட்டது. தற்போது விக்கிமீடியா எனும் தலைப்பில் விக்கிமீடியா திட்டங்களான விக்கிப்பீடியா, விக்சனரி, விக்கி செய்திகள், விக்கிப் பல்கலைக்கழகம், விக்கி மேற்கோள்கள், விக்கி மூலம், விக்கி நூல்கள், விக்கி இனங்கள், விக்கி பொது, மேல் விக்கி போன்றவை குறித்தும், இதில் பங்களிப்பது குறித்தும் ஒரு நூலை எழுதி வருகிறேன். இந்த நூல் இந்த மாத இறுதிக்குள் எழுதி முடிக்கப்பட்டு அச்சுக்குச் செல்லவுள்ளது. இதை சென்னை கௌதம் பதிப்பகம் வெளியிடவுள்ளது. இதில் அவசியம் சேர்க்க வேண்டும் என்று கருதுகிற முக்கியத் தகவல்கள் ஏதுமிருப்பின் தெரிவிக்கலாம். --தேனி.எம்.சுப்பிரமணி.<sup>/உரையாடுக</sup>. 08:30, 8 மார்ச் 2011 (UTC)  
: நல்ல முயற்சி! விக்கி இயக்கம் பற்றி விரிவாக எழுதலாம். பரப்புரை (outreach),strategy wiki மற்றும் மீடியாவிக்கி தொழில்நுட்பம்(மொழி நுட்பங்கள் மிகவும் பொருத்தமாக இருக்கும்) பற்றியும் விரிவாக எழுதலாம்.விரைவில் உங்களுக்கு விரிவாக ஒர் மின்னஞ்சல் அனுப்புகிறேன். முயற்சி வெற்றி பெர வாழ்த்துக்கள் ஸ்ரீகாந்த் 04:25, 9 மார்ச் 2011 (UTC)  
- இந்த நூல் தமிழில் எழுதப்பட்டாலும் பொதுவாக விக்கிமீடியா இயக்கம் குறித்ததாகத்தான் இருக்கிறது. மீடியாவிக்கி தொழில்நுட்பம் குறித்து இதுவரை நான் ஏதும் சேர்க்கவில்லை. தங்களுடைய மின்னஞ்சலில் முழுமையான தகவலை எதிர்நோக்குகிறேன். --தேனி.எம்.சுப்பிரமணி.<sup>/உரையாடுக</sup>. 05:20, 9 மார்ச் 2011 (UTC)  
:: விக்கியூடகங்கள் என்று தமிழில் வழங்கும். மீடியாவிக்கி என்ற கட்டற்ற மென்பொருளை அடிப்படையாகக் கொண்டே இதன் பல்வேறு திட்டங்கள் முன்னெடுக்கப்படுகின்றன. தமிழில் இதனை வேறு பல திட்டங்களுக்கும் பயன்படுத்தலாம். தமிழில் உள்ளடக்கத்தை, கூட்டாக, கட்டற்ற உரிமத்தோடு உருவாக்குவதே இந்தத் திட்டங்களின் பொது இலக்காக இருக்கிறது. விக்கிப்பொதுமத்தில் நாம் படங்கள் மட்டுமல்லாமல், ஒலி, ஒளிக் கோப்புக்களையும் சேர்க்கலாம். கட்டற்ற மென்பொருள், கட்டற்ற உள்ளடக்கம், கூட்டாக்கம், கூட்டு மதிநுட்பம், இணக்க முடிவு, விக்கிச் சமூகம், பரவல்படுத்தப்பட்ட ஒருங்கிணைப்பு (decentralized co-ordination) போன்ற பின்புலத் தத்துவங்களையும் விளக்கினாலும் நன்று. --Natkeeran 14:39, 9 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## பத்தாவது தமிழ் இணைய மாநாடு

பத்தாவது தமிழ் இணைய மாநாட்டில் கலந்து கொள்ள உத்தமம் அமைப்பால் அழைப்பு விடப்பட்டுள்ளது. இதில் விக்கிப்பீடியா குறித்தும் ஆய்வுக் கட்டுரைகளைச் சமர்ப்பிக்கலாம். மேலும் விபரங்களுக்கு இணைப்பைப் பார்க்கவும். http://www.tamilinternetconference.org/ta
--சூர்ய பிரகாசு.ச.அ. 12:53, 8 மார்ச் 2011 (UTC)  
:அவர்களின் வலைத்தளத்தை தமிழில் செய்வது எப்படி என்று முதல் கட்டுரையைச் சமர்ப்பிக்கலாம் :-) ஒரே ஒரு பக்கத்தைத் தவிர மற்றது எல்லாம் ஆங்கிலம். எ.கா http://www.tamilinternetconference.org/ta/news, http://www.tamilinternetconference.org/ta/user/register, சோம்போறித்தனம்.--  
உத்தமமும் ஒரு தன்னார்வ அமைப்பே. அதில் பல தமிழ் விக்கிப்பீடியர்களும் கூட முக்கியப் பங்களிப்புகளை நல்கி வருகின்றனர். பொதுவாக, எந்த ஒரு பிற அமைப்பை பற்றிய விமர்சனத்தையும் இங்கு வைப்பது விக்கிப்பீடியாவின் நலன்களுக்கு உகந்ததாக இருக்காது. நன்றி--இரவி 17:53, 8 மார்ச் 2011 (UTC)  
- இரவி குறிப்பிடுவது போல் பிற அமைப்பு குறித்த விமர்சனங்களை இங்கு பகிர்ந்து கொள்வது தேவையற்றது. இருப்பினும் அடையாளம் காட்டிக் கொள்ளாத பயனரின் கருத்திலும் உண்மையுள்ளது. தன்னார்வ அமைப்பான உத்தமம், தமிழுக்காக உள்ள அமைப்பு. இந்த அமைப்பு இனியாவது தமிழை முதன்மையாக வைத்துக் கொண்டு பிற மொழிகளைத் துணையாகப் பயன்படுத்திக் கொள்ளலாம். அடையாளம் காட்டாத பயனர் கடுமையான சொற்களைப் பயன்படுத்தி இருக்க வேண்டாம். --தேனி.எம்.சுப்பிரமணி.<sup>/உரையாடுக</sup>. 01:24, 9 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## உதவி

ஒரு புதிய பயனர் - பயனர்:Yasir.arafa - உருவாக்கும் கட்டுரைகளில் பெயர்/கையொப்பம் சேர்த்து வருகிறார். சில முறை சொல்லி விட்டேன், கையெழுத்திடுவதை நீக்கியும் பார்த்து விட்டேன். கேட்பது போல் தெரியவில்லை வேறு யாராவது கொஞ்சம் எடுத்துச் சொல்லுங்களேன்.--சோடாபாட்டில்<sup>உரையாடுக</sup> 18:25, 8 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## செயற்கை அறிவாண்மை

பரிந்துரை தேவை:  
- Artificial Intelligence
- செயற்கை அறிவாண்மை
- செயற்கை அறிவாற்றல்
- செயற்கை நுண்ணறிவு  
--Natkeeran 00:24, 9 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## முதற்பக்கத்தில் விக்கிப்பீடியர் அறிமுகம் பகுதியை நீக்குவது தொடர்பான கருத்துக்கணிப்பு

பரணுக்கு நகர்த்தப்பட்டுள்ளது -- மாகிர் 10:07, 22 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## சேலம் மாவட்ட வார்ப்புரு

சேலம் மாவட்ட வார்ப்புருவை சரி பார்க்க சூரிய பிரகாசு & த.உழவனை அழைக்கிறேன். --குறும்பன் 19:16, 10 மார்ச் 2011 (UTC)  
அழைப்பைப் பார்த்தேன். ஏற்றேன்...'
--சூர்ய பிரகாசு.ச.அ. 10:11, 11 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## விக்கிப்பீடியாவில் இந்தியின் வளர்ச்சி

டிசம்பர் 31, 2010 ல் இந்தியில் 58,055 கட்டுரைகள் இருந்தது. தற்போது அதன் எண்ணிக்கை 80,000 த்தை தொட்டுள்ளது. மூன்று மாதங்களில் எவ்வாறு இது சாத்தியமாயிற்று. அவர்கள் எண்ணிக்கையை கூட்ட எப்படிப்பட்ட முயற்சிகளில் ஈடுபட்டுள்ளனர் :வின்சு 04:00, 11 மார்ச் 2011 (UTC)
:இந்தி விக்கிப்பீடியாவில் பங்காளிப்பாளர்கள் மிகக் குறைவு. தொடர் பங்காளிப்பாளர் 10-15 பேர் தான் உள்ளனர் என நினைக்கிறேன். இந்த எண்ணிகை அதிகரிப்பு கூகுள் மொழிபெயர்ப்பு திட்டத்தினாலும், தானியங்கி குறுங்கட்டுரை உருவாக்கத்தாலும் வந்துள்ளது. (கூகுளைக் கேட்க ஆளில்லாததால் கன்னடத்திலும், இந்தியிலும் அடித்து விளையாடிக் கொண்டிருக்கிறார்கள்). இதே வேகத்தில் போனால் வெகு சீக்கிரம் பிஷ்ணுபிரியா மணிப்புரி விக்கிப்பீடியாவின் கதி அவர்களுக்கு நேரும்.--சோடாபாட்டில்<sup>உரையாடுக</sup> 04:55, 11 மார்ச் 2011 (UTC)  
:: இந்தி விக்கியில் அதிக புதுப் பயனர்கள் சேருகிறார்கள். ஆனால் தொடர்ச்சியாக பங்களிப்பது சிறிய தொகையினரே. சோடா சுட்டிய காரணங்களே என்று நினைக்கிறன். ஆனால் கூகிளின் இந்தி மொழி பெயர்ப்பின் தரம் பற்றித் தெரியவில்லை, சற்று ஏற்றுக் கொள்ளத்தக்கதாக இருக்கலாம் என்று நினைக்கிறன். ஆனால் தரதுக்கு ஆப்பு வைத்தால், பின்னர் சரி செய்வது மிகக் கடினமாக இருக்கும். --Natkeeran 05:05, 11 மார்ச் 2011 (UTC)  
தமிழின் தரம் 31 என்று காட்டுகின்றது. ஆனால் இந்திய விக்கியில் மலையாளம் மிக அதிக தரத்துடன் உள்ளதாக நினைக்கிறேன். தரம் எந்த காரணங்களைக் கொண்டு நிர்னயிக்கப்படுகின்றது. தரத்தை கூட்ட என்ன செய்ய வேண்டும். :வின்சு 05:13, 11 மார்ச் 2011 (UTC)  
- பார்க்க: http://meta.wikimedia.org/wiki/Depth
- என்னைப் பொறுத்த வரையில் தொகுப்பு எண்ணிக்கை, பங்களிப்பாளர் எண்ணிக்கை (Active Users), கட்டுரைகளின் தரம் (ஆழம், அகலம்) ஆகியவை முக்கியம். 30 000 ஐக்கிய அமெரிக்க நாட்டு ஊர்கள் பற்றிய கட்டுரைகளை ஓரு நாளில் உருவாக்கி எண்ணிக்கையை, அளவை, depth கூட்டலாம், ஆனால் அது உண்மையான பொருத்தமான வளர்ச்சி இல்லை. --Natkeeran 05:17, 11 மார்ச் 2011 (UTC)  
:தரம் என்பது depth என்பதைக் குறிகிறது. அதன் வாய்ப்பாட்டில் முக்கிய காரணிகள் ஒரு கட்டுரை எத்தனை முறை தொகுக்கப்படுகிறது, எத்தனை பேரால் தொகுக்கப்படுகிறது, கட்டுரைகள்ளாத தொகுப்புகளின் எண்ணிக்கை. இதில் முதல் இரண்டும் நாம் முன்னேறுவது மிகக் கடினம் - நம்முள் பலர் (என்னையும் சேர்த்துத் தான்) ஒரே அடியாக முழுக்கட்டுரை /அல்லது கட்டுரையின் பகுதியினை உருவாக்குகிறோம். offline இல் உருவாக்கி ஒரே சேமிப்பில் முழுக்கட்டுரையை ஏற்றுபவர்களும் உள்ளனர். மேலும் பலரும் அவரவர் விருப்பமான மூலையில் வேலை செய்கிறோம். intersection மிகக் குறைவு. மலையாளத்தில் கூட்டு முயற்சிகள் அதிகம் - ஒரே கட்டுரையை பலர் சேர்ந்து உருவாக்குகிறார்கள் மேலும் சிறிது சிறிதாக உருவாக்குகிறார்கள். என்னைப் பொறுத்தவரை இந்த தரம்/depth என்பது ஒரு குறைபாடுள்ள அளவுகோல். இதைப்பற்றி அதிகமாக கவலைப்பட வேண்டாம் :-).  
::மேலும் நமது தனிப்பட்ட செயல்பாட்டிலும் பல நன்மைகள் உள்ளன. தமிழ் விக்கியில் விசயங்களின் வீச்சு மிகப் பரந்தது. பல துறைகளில் நம்மிடம் பல கட்டுரைகள் உள்ளன. பல விக்கிகளில் பொழுதுபோக்கு / நடப்பு நிகழ்வுகள் குறித்த கட்டுரைகளே அதிகமாக இருக்கும். இங்கு நாம் நமக்கு தனியாக விருப்பப்பட்ட ஓரத்தில் வேலை செய்வதால் தமிழ் விக்கியின் வீச்சு அகன்றுள்ளது--சோடாபாட்டில்<sup>உரையாடுக</sup> 05:25, 11 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## வியக்க வைக்கும் சிலம்பம் - நிகழ்படங்கள்

- களரிப் பயிற்று - தமிழ் ஏடுகள்
- வர்ம அடி
- பெண்கள்
- முதியவர்
- சிறியவர்
- இளையவர்
- kulasai Kandhoori silambam
- பல ஆயுதங்கள்
--Natkeeran 03:53, 13 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## என் கணினியில் மட்டுமா...இல்லை...!

அனைத்துப் பக்கங்களிலும் கீழ்காணும் படியான முகவரி.............கட்டுரைத் தலைப்பு(?)மீள்விக்கப்பட்டது என்று இருக்கிறதே...  
"http://ta.wikipedia.org/wiki/%E0%AE%9A%E0%AF%88%E0%AE%B5%E0%AE%A4%E0%AF%8D_%E0%AE%A4%E0%AE%BF%E0%AE%B0%E0%AF%81%E0%AE%AE%E0%AE%A3%E0%AE%9A%E0%AF%8D_%E0%AE%9A%E0%AE%9F%E0%AE%99%E0%AF%8D%E0%AE%95%E0%AF%81" இருந்து மீள்விக்கப்பட்டது.  
இது என் கணினியில் மட்டுமா? இல்லை வேறு கணினியிலுமுள்ளதா...? --தேனி.எம்.சுப்பிரமணி.<sup>/உரையாடுக</sup>. 09:28, 13 மார்ச் 2011 (UTC)  
:எனக்கு நன்றாகத் தானே தெரிகிறது. ஒரு screenshot எடுத்துப் போடுங்களேன். என்ன பிரச்சனை என்று ஆராய்கிறென்.--சோடாபாட்டில்<sup>உரையாடுக</sup> 09:33, 13 மார்ச் 2011 (UTC)  
- தாங்கள் தெரிவித்தபடி இத்துடன் அதற்கான படம் சேர்க்கப்பட்டுள்ளது. படத்தில் சிகப்பு நிறக் குறியிட்டுக் காண்பித்துள்ளேன். கவனிக்கவும்.--தேனி.எம்.சுப்பிரமணி.<sup>/உரையாடுக</sup>. 10:13, 13 மார்ச் 2011 (UTC)  
:ஆங்கில விக்கிப்பீடியாவிற்குப் போய்ப் பார்த்தேன். பிற இணையதளங்களுக்கும் சென்று பார்த்தேன் எந்தப் பிரச்சனையுமில்லை. தமிழ் விக்கிப்பீடியாவில் மட்டும்தான் இந்தப் பிரச்சனை... இரண்டு மணி நேர மின்தடைக்குப் பின்பு கணினியை இயக்கும் போது தமிழ் விக்கிப்பீடியாவில் இந்தப் பிரச்சனை போயே போச்சு...! அப்பாடா! நிம்மதியாப் போச்சு!!--தேனி.எம்.சுப்பிரமணி.<sup>/உரையாடுக</sup>. 12:41, 13 மார்ச் 2011 (UTC)  
:: :-). இந்த வாசகம் வழக்கமாக விக்கிப்பீடியாவின் mirror sites இல் தான் வரும். ஏன் இங்கு வந்தது என்று மர்மமாக உள்ளது. அடுத்த முறை வந்தால் சொல்லுங்கள் மேலும் சோதனை செய்யலாம்.--சோடாபாட்டில்<sup>உரையாடுக</sup> 14:21, 13 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## சிறுவர் நாள் விக்கிப்பீடியா/நூலகம்/தமிழ்க் கணிமை booth & போட்டியும்

வரும் சனிக்கிழமை மார்ச் 19, 2011 அன்று தமிழ் சிறுவர் நாள் ஒன்று
இங்குள்ள தமிழ் பாடசாலைகள் (அறிவகம் - http://www.arivakam.org/) மற்றும்
அமைப்புகளால் ஒழுங்கு செய்யப்படுகிறது. அன்று ஆயிரக் கணக்கான மாணவர்கள்,
சிறுவர்கள், அவர்களின் பெற்றோர்கள் எதிர் பார்க்கப்படுகிறார்கள். இது
சற்று "கோளிக்கை" நோக்கிலான ஒர் ஏற்பாடே. எனினும் பல்வேறு நிகழ்வுகள்
இடம்பெறும். தமிழ் விக்கிப்பீடியா/நூலகம்/தமிழ்க் கணிமை ஆகியவற்றுக்கு
ஒரு கடை ஒதுக்கப்பட்டுள்ளது. முடிந்தால் நாம் போட்டிகள் சிலவற்றை
ஒழுங்கு படுத்தினாலும் சிறப்பாக இருக்கும்.  
வகையான வயதினர்: 5 கீழே, 9 கீழே, 13 கீழே, 17 கீழே, 17 மேலே எனப்
பிரிக்கலாம். (Tentative)  
இரண்டு வகையான போட்டிகள்:
- பொது அறிவுப் போட்டி: ஐந்து கேள்விகளுக்குப் பதில் செல்ல வேண்டும்?
- சொற் களப் போட்டி: ஐந்து சொற்களுக்கு ஆங்கிலம் -> தமிழ் அல்லது தமிழ்
-> ஆங்கிலம் இணைச் சொல் தர வேண்டும்.  
இதற்கு குறைந்தது ஒவ்வொரு வயதுப் பிரிவினருக்கும் 10 கணக் (sets of)
கேள்விகள் வேண்டும், ஐம்பது கேள்விகள். 250 மொத்தக் கேள்விகள். இன்னும்
அதிகமாக எடுக்க முடிந்தால் அதுவும் நல்லது.  
பரிசுகளாக பஞ்சுப் மொம்மைகளை வழங்கலாம்! 100 பரிசுகள்.  
இதில் வயதெல்லைப் படி கேள்விகள் உருவாக்குவதே பெரும் பணியாக இருக்கிறது.  
உங்கள் கருத்துக்களைத் தொடர்ந்து தொடரலாம். அனைவரின் பங்களிப்பும்
வரவேற்கப்படுகிறது.  
Sample Questions:
http://ta.wikipedia.org/wiki/WP:GKQuestions  
--Natkeeran 20:58, 13 மார்ச் 2011 (UTC)
:சிறப்பான நிகழ்ச்சி ! இதனைப் விக்கிப்பக்கம் போன்ற பொதுவெளியில் உருவாக்கினால் போட்டியாளர்களுக்கு விடை காண்பது எளிதாயிற்றே ! மின்னஞ்சல் பட்டியல்களில் தயார் செய்யலாம். தவிர, அவர்கள் நினைவிலிருந்து பதில் கூற இயலுமாறு அமையாமல் தமிழ் விக்கிப்பக்கங்களை பயன்படுத்தி விடை காணுமாறு அமைத்தால் சிறப்பாக இருக்கும். --மணியன் 03:56, 14 மார்ச் 2011 (UTC)  
:: விடையை இனித் தராமல், கேள்விகளைத் தொகுக்கலாம். விக்கி வெளியே தொகுப்பதில் சிரமங்கள் உள்ளன. பெரும்பாலான மாணவர்கள் முதல் முறை இதைப் பார்ப்பது அரிதாகவே இருக்கும். --Natkeeran 01:48, 15 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## படிமம்

kollywoodtoday.com என்ற தளத்தில் இருந்து படிமங்களை பயன்படுத்தலாம். படிமத்தில் எந்த மாற்றமும் செய்யக்கூடாது மற்றும் அவர்கள் தளத்தின் பெயரை எங்கிருந்து எடுக்கப்பட்டது என்ற பகுதியில் குறிப்பிட வேண்டும். நிறைய படங்களில் kollywoodtoday.com என்பது watermark ஆகியுள்ளது. மாற்றம் செய்யக்கூடாது என்பதால் அதனை நீக்க கூடாதல்லவா? அவர்களின் watermark உடன் படிமங்களை தரவேற்றலாமா?? watermark இல்லைன்னா சிக்கலே இல்லை. --குறும்பன் 15:36, 14 மார்ச் 2011 (UTC)
:என்ன உரிமமாக இருந்தாலும் பெயர் அச்சிட்ட படங்களைத் தவிர்க்கலாம்-இரவி 09:31, 15 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## மேற்கோள்களுடன் ஒரிரு வரிக் கட்டுரைகள்

ஆங்கில விக்கியில் மேற்கோள்களுடன் ஓரிரு வரிகளில்கூட கட்டுரைகள் தொடங்கிவிடுகிறார்கள். குறிப்பாக அரசியல்வாதிகள், நாடாளுமன்ற, சட்டமன்ற உறுப்பினர்கள் பற்றிய கட்டுரைகள். en:R. Jeevarathinam இந்தக் கட்டுரையைப் பாருங்கள். நாடாளுமன்ற உறுப்பினர் என்பவர் அநேகமாக எல்லோருக்கும் தெரிந்தவர் மற்றும் அவரைப்பற்றிய குறிப்புகள் அரசுத்தளங்களில் கிடைக்கிறது. இவற்றை ஏன் ஓரிரு வரிகளாக இருந்தால் தவியில் பதிவேற்றக்கூடாது. இதுபோன்று மேற்கோள்களுடன் கூடிய சட்டமன்ற உறுப்பினர்கள் பற்றிய தகவல்களையும் ஆங்கில விக்கியிலிருந்து உருவாக்கலாமா? மேற்கோள்களுடன் இருப்பதால் ஓரிரு வரி என்று நீக்கிவிடக்கூடாதே என்பதால் கேட்கிறேன். -- மாகிர் 15:43, 14 மார்ச் 2011 (UTC)  
:ஓரு வரிக் கட்டுரைகளை ஏற்ற விட்டால் எ.கா: வெறுமனே தலைப்பு விளக்கம் : X ஒரு நாடாளுமன்ற உறுப்பினர். short stub creation கலாச்சாரம் த. விக்கிக்கு வந்து விடும். இந்த பழக்கம் தொற்றிய எந்த சின்ன விக்கியும் சீக்கிரம் தேங்கி நின்று விடுகிறது. இது பல முறை பல விக்கிகளில் (எ.கா, மணிப்புரி, மராத்தி, தெலுங்கு) நிரூபணம் ஆகி உள்ளது. குறைந்த பட்சம் நான்கு-ஐந்து வரிகளாக இல்லாமல் கட்டுரைகளை உருவாக்க வேண்டாம் என்ற விதி, த. விக்கியில் 1,00,000 கட்டுரைகள் வரும் வரையாவது இருக்கக் வேண்டும். ஆங்கில விக்கிக்கு இது ஒரு பொருட்டல்ல, நமக்கு இது unaffordable --சோடாபாட்டில்<sup>உரையாடுக</sup> 16:15, 14 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## இந்தி விக்கிப்பீடியா கதை

சில நாட்கள் முன்னர் வின்சு, இந்தி விக்கிப்பீடியாவில் கட்டுரை எண்ணிக்கை கூடியதைப் பற்றி கேட்டிருந்தார். தானியங்கி கட்டுரை உருவாக்கமாக இருக்கலாம் என்று சொல்லியிருந்தேன். அது தான் நடந்துள்ளது எனத் தெரிகிறது. உத்தராகண்ட் மாநிலத்தில் உள்ள கிராமங்களுக்கு குறுங்கட்டுரைகள் (சுமார் 9450) உருவாக்கப்பட்டுள்ளன. பெயரைத் தவிர வேறு எந்த வித்தியாசமும் கிடையாது. தானியங்கி அணுக்கம் இல்லாத ஒரு பயனர் தானியங்கி வழியாக இவற்றை உருவாக்கியுள்ளார். புவியியல் ஆட்கூறுகள் கூட மாற்றப்படவில்லை.  
இதைப்பற்றி ஆலோசனை செய்த இந்தி விக்கிப்பீடியர்கள் இவை அனைத்தையும் நீக்கிவிட முடிவு செய்துள்ளனர். (நல்ல முடிவு). மேலும் தகவல்களுக்கு காண்க: http://ut7.in/2011/03/quantity-over-quality-the-sad-story-of-hindi-wikipedia/
--சோடாபாட்டில்<sup>உரையாடுக</sup> 04:14, 15 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## அதிக கேள்விகள் தேவைப்படுகின்றன

பல வயதினருக்குமான போட்டுகள் வைப்பது என்றால், எமக்கு அதிக கேள்விகள் தேவைப்படுகின்றன. பயனர்கள் ஒவ்வொருவரும் 10-30 கேள்விகள் பங்களித்தால் இந்த வேலையை இலகுவாக செய்து விடலாம். பல் துறைகளில் கேள்விகள் பங்களிக்க அழைக்கப்படுகிறீர்கள். குறிப்பாக சிறுவர்களுக்கான கேள்விகளைச் சேர்க்கவும். மிக்க நன்றிகள். --Natkeeran 00:53, 16 மார்ச் 2011 (UTC)
:அப்படியே செய்து விடலாம் நக்கீரன்! --பெ. கார்த்திகேயன் (Karthi.dr)<sup>\உரையாடுக</sup> 02:04, 16 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## 2011 தமிழ்நாடு சட்டமன்றத் தேர்தல் முடிவுகள் - உதவுக

இந்தப் பக்கத்தை தொகுக்க உதவுங்கள்.  
எல்லாத் தொகுதியையும் சேர்க்க எளிய வழி:
1. ஒரு பகுதியை நகலெடுத்து தனியாக நோட்பேடில் ஒட்டிக்கொள்ளுங்கள்.
1. பின்னர் இல்லாத புதிய தொகுதியை find/replace கொண்டு மாற்றுங்கள்.
1. கட்சிகளின் வேட்பாளர் பட்டியல்களை திறந்து வைத்துக்கொண்டால், தொகுதியை தேடி பின்னர் வேட்பாளரின் பெயரை சேர்த்துவிடலாம். (வேட்பாளர் பெயர்கள், கட்சிகளின் தொகுதிகளை செய்தித் தளங்களில் காணலாம்)
1. வேறு கட்சிகளும் அந்தத் தொகுதியில் போட்டியிடுகின்றனவா என்று செய்தித் தளங்களில் தேடிக்கொள்ளலாம்.
1. பின்னர் நோட்பேடில் செய்த மாற்றங்களை இந்தப் பக்கத்தில் ஒட்டிவிடலாம்.  
தொகுதி எண் வரிசையை தமிழ்நாடு சட்டமன்றத் தேர்தல், 2011 கட்டுரையில் காணலாம். நன்றி -- மாகிர் 15:54, 17 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## விக்கியன்புக் கருவி

தமிழ் விக்கிப்பீடியாவிற்குப் பங்களித்து வரும் பயனர்களைக் கௌரவப்படுத்தும் நோக்கில் <big>**விக்கியன்பு**</big> என்ற கருவியானது உருவாக்கப்பட்டுள்ளது. இக்கருவி மூலம் விக்கிப்பயனர்களுக்கு அவர்களது பேச்சுப் பக்கத்தில் பல விதவிதமான பதக்கங்களையும் பரிசுகளையும் அளிக்க முடியும். இக்கருவியானது பயனர் நிரல்வரியாகக் (user script) கிடைக்கிறது. கருவியைக் குறித்த மேலும் விபரங்களையும் நிறுவல் வழிமுறைகளையும் அறிய மேற்கண்ட இணைப்பைச் சொடுக்கவும்.  
விருப்பமுள்ளவர்கள் கருவியைப் பயன்படுத்திப் பார்த்துவிட்டுக் கருத்துகள் கூறவும்.  
--சூர்ய பிரகாசு.ச.அ. 16:54, 17 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## விக்கியன்புக் கருவி

### கருவி பற்றிய கருத்துகள்

:: நன்றி. உங்கள் முயற்சிக்குப் பாராட்டுக்கள். --Natkeeran 01:19, 18 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## 50 சிறு பரிசுகள் ஆய்த்தம், மேலும் எளிமையான கேள்விகள் தேவைப்படுகின்றன.

பல பயனர்கள் கேள்விகள் சேர்த்து உள்ளார்கள். நன்றிகள். பரிசுகள் ஆய்த்தம், மேலும் எளிமையான கேள்விகள் தேவைப்படுகின்றன. 5-9, 9-13, 13-17 வயதினரை மனதில் வைத்து கேள்விகளைப் பகிரவும். சிக்கலான கேள்விகளுக்கு பதில்களையும் மின்னஞ்சல் செய்யவும். நன்றி. --Natkeeran 01:21, 18 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு49

## மிக அரியதொரு காட்சி! அனைவரும் கண்டுகளிப்பீர்!!

அனைவருக்கும்!
இந்த வாரமும் அடுத்த வாரமும் ( மார்ச்சு 2011 மூன்றாவது நான்காவது வியாழக்கிழமை உடைய வாரங்கள்) 6 1/2 முதல் 7 1/2 வரை புதனை வெறுங்கண்ணால் காண முடியும் ( புவியின் வட அரைக்கோளத்திலுள்ள பகுதிகளிலிருந்து). மேற்கு தொடுவானத்தில் இரு விண்மீன்கள் (உண்மையில் கோள்கள்) ஒன்றன் பக்கத்தில் ஒன்று மேலும் கீழுமாகத் ( அவற்றைக் கற்பனையில் இணைத்தால் ஒரு சாய்கோடு கிடைக்கும்) தென்படும். கீழுள்ளது வியாழன்; சற்று மேலே வடக்கு நோக்கி இருப்பது புதன். புதனைக் காண்பது என்பது மிகவும் அரிய நிகழ்வு. ஆனானப்பட்ட கெப்ளரே புதனைப் பார்த்ததில்லையாம்! அதனால் தான், நம் பழமொழி கூட **பொன் கிடைத்தாலும் புதன் கிடைக்காது** என்று கூறுகிறது.
# முதஸ்ஸர் நசார்

**முதஸ்ஸர் நசார்** (*Mudassar Nazar*, பிறப்பு: ஏப்ரல் 6. 1956), முன்னாள் பாக்கித்தானியத் துடுப்பாட்டக்காரர்.இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். மேலும் பாக்கித்தான் மற்றும் இங்கிலாந்து உள்ளூர்ப் போட்டிகளிலும் விளையாடியுள்ளார். தனது ஒய்விற்குப்பிறகு துடுப்பாட்ட நிருவாக அதிகாரியாக இவர் செயல்பட்டார். குறிப்பாக 1993 மற்றும் 2001 ஆம் ஆண்டுகளில் இவர் பாக்கித்தான் துடுப்பாட்ட அணியின் தலைமைப் பயிற்சியாளராக நியமிக்கப்படார்.மேலும் கென்ய துடுப்பாட்ட அணியிலும் இவர் தலைமைப் பயிற்சியாளராகவும் செயல்பட்டார். இவர் 76 தேர்வுத் துடுப்பாட்டப் போட்டிகளிலும், 122 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993 இலிருந்து 2001 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.இவர் லாகூர் , பஞ்சாபில் பிறந்தார்.
# முதஸ்ஸர் நசார்

## தேர்வுத் துடுப்பாட்டம்

1976 ஆம் ஆண்டில் பாக்கித்தான் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . டிசம்பர் 24 இல் அடிலெய்டில் நடைபெற்ற ஆத்திரேலியத் துடுப்பாட்ட அணிக்கு எதிரான முதலாவது தேர்வுத் துடுப்பாட்டப் போட்ட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 45 பந்துகளில் 13 ஓட்டங்கள் எடுத்து கில்மாரின் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 64 பந்துகளில் 22 ஓட்டங்களை எடுத்தார்.இந்தப் போட்டி சமனில் முடிந்தது. 1982 -1983 ஆம் ஆண்டுகளில் ஐதராபாத்து இந்தியாவில் நடைபெற்ற இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவரும் மியான் தத்தும் இணைந்து 451 ஓட்டம்ங்கள் சேர்த்தனர். இதன்மூலம் 3 ஆவது இணைக்கு அதிக ஓட்டங்கள் சேர்த்த இணை எனும்சாதனை படைத்தனர். இதில் 557 நிமிடங்கள் களத்தில் இருந்து நூறு ஓட்டங்களை எடுத்தார். இதன்மூலம் மிக மெதுவாக நூறு ஓட்டங்கள் எடுத்தவர் எனும் சாதனை படைத்தார்.
# முதஸ்ஸர் நசார்

## தேர்வுத் துடுப்பாட்டம்

### இறுதிப் போட்டி

1989 ஆம் ஆண்டில் பாக்கித்தான் துடுப்பாட்ட அணி நியூசிலாந்தில் சுற்றுப்பயணம் செய்து விளையாடியது . பெப்ரவரி 24 இல் ஓக்லாந்தில் நடைபெற்ற நியூசிலாந்துத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 13 பந்துகளில் 5 ஓட்டங்கள் எடுத்து ஹாட்லீயின் பந்துவீச்சில் ஆட்டமிழந்தார். பின் பந்துவீச்சில் 3 ஓவர்கள் வீசி 7 ஓட்டங்களை விட்டுகொடுத்தார். 1 ஓவரை மெய்டனாக வீசினார். ஆனால் இலக்கினைக் கைப்பற்றவில்லை.நியூசிலாந்து அணி பாலோ ஆன் ஆனது. பின் இரண்டாவது ஆட்டப் பகுதியில் இதில் 8 ஓவர்கள் வீசி 13 ஓட்டங்களை விட்டுக்கொடுத்து 2 இலக்கினைக் கைப்பற்றினார். இதில் 2 ஓவர்களை மெய்டனாக வீசினார்.
# முதஸ்ஸர் நசார்

## ஒருநாள் போட்டிகள்

1977 ஆம் ஆண்டில் இங்கிலாந்து அணி பாக்கித்தானில் சுற்றுப் பயணம் செய்தது. டிசம்பர் 23, ஷஹிவாலில் நடைபெற்ற இங்கிலாந்துத் துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 1 ஒவர் வீசி 12 ஓட்டங்களை விட்டுக்கொடுத்தார். இவரின் பந்துவீச்சு சராசரி 9.00 ஆகும்.இதில் 51 பந்துகளில்21 ஓட்டங்கள் எடுத்தார். இதில் இங்கிலாந்து அணி 3 இலக்குகள்வித்தியாசத்தில் வெற்றி பெற்றது.
# முதஸ்ஸர் நசார்

## 5 இலக்குகள்

| **1** | 6/32 | 25 | இலார்ட்சு துடுப்பாட்ட மைதானம் | இலண்டன் | இங்கிலாந்து | 1982 | } |
| --- | --- | --- | --- | --- | --- | --- | --- |
# முஷ்தாக் அகுமது

**முஷ்தாக் அகுமது** **மாலிக்** (**Mushtaq Ahmed Malik** (Urdu: **مشتاق احمد مل** பிறப்பு: சூன் 28. 1970), முன்னாள்பாக்கித்தானியத் துடுப்பாட்டக்காரர். தற்போது இவர் பாகித்தான் அணியின் தலைமை சுழற்பந்துவீச்சுப் பயிற்சியாளராக உள்ளார். இடதுகை சுழற் பந்துவீச்சாளரான இவர் உலகின் தலைசிறந்த மூன்று சுழற்பந்து வீச்சாளர்களில் ஒருவராக அறியப்படுகிறார். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். கூக்ளி பந்தினை சிறப்பாக வீசியதன் மூலம் பரவலாக அறியப்பட்டார். இவர் 52 தேர்வுத் துடுப்பாட்டப் போட்டிகளிலும், 144 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1990 இலிருந்து 2003 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் தேர்வுப் போட்டிகளில் 185 இலக்குகளையும் , ஒருநாள் பன்னாட்டுத் துடுப்பாட்டப் போட்டிகளில் 161 இலக்குகளையும் கைப்பற்றியுள்ளார்.2000 ஆம் ஆண்டுகளின் துவக்கத்தில் உள்ளூர்ப் போட்டிகளில் விளையாடினார்.  
இவர் 1992 துடுப்பாட்ட உலகக்கிண்ணத் தொடரில் கோப்பை வென்ற பாக்கித்தான் அணியில் இவர் இடம்பெற்றிருந்தார். 1997 ஆம் ஆண்டில் விசுடன் துடுப்பாட்டாளர்களின் நாட்குறிப்பு இவரை *ஹால் ஆஃப் ஃபேமாக* அறிவித்தது. இவர் சசக்ஸ் மாகாணத் துடுப்பாட்ட அணிக்காக விளையாடினார். இவரின் காலத்தில் மாகாணத் துடுப்பாடட்ப் போட்டிகளில் அதிக இலக்குகளை வீழ்த்தியவர்களின் பட்டியலில் முதலிடம் பிடித்தார். மேலும் 2003, 2006 மற்றும் 2007 ஆம் ஆண்டுகளில் சசெக்ஸ் அணி கோப்பையை வெல்வதற்கு உதவினார்.
# முஷ்தாக் அகுமது

## சர்வதேச போட்டிகள்

1987 ஆம் ஆண்டில் தனது 16 ஆவது வயதில் பாக்கித்தான் அணிக்காக முதல் தரத் துடுப்பாட்டப் போட்டிகளில் விளையாடத் துவங்கினார். சுக்குர் துடுப்பாட்ட அணிக்கு எதிரான போட்டியில் இவர் முல்தான் அணி சார்பாக விளையாடினார். இந்தப் போட்டியின் இரண்டாவது ஆட்டப் பகுதியில் இவர் நான்கு இலக்குகளைக் கைப்பற்றினார். இங்கிலாந்து துடுப்பாட்ட அணிக்கு எதிரான போட்டியில் இவர் பஞ்சாப் முதலமைச்சர் லெவன் அணி சார்பாக விளையாடினார். இந்தப் போட்டியில் முதல்முறையாக ஐந்து இலக்குகளைக் கைப்பற்றினார். பின் 1988 ஆம் ஆண்டில் நடைபெற்ற 198 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் பாக்கித்தான் அணி சார்பாக விளையாடினார். இந்தத் தொடரில் மொத்தம் 19 இலக்குகளை 16.21 எனும் சராசரியில் கைப்பற்றினார். இந்தத் தொடரில் இருதிப்போட்டியில் ஆத்திரேலியத் துடுப்பாட்ட அணியிடம் ஐந்து இலக்குகள் வித்தியாசத்தில் தோல்வி அடைந்தது. இதற்கு அடுத்த தொடரில் முதல் முறையாக பத்து இலக்குகளைக் கைப்பற்றினார். பெசாவர் துடுப்பாட்ட அணிக்கு எதிரான முதல் ஆட்டப்பகுதியில் 6 இலக்குகளையும் இரண்டாவது ஆட்டப் பகுதியில் 8 இலக்குகளையும் கைப்பற்றினார். இந்தத் தொடரின் முடிவில் 52 இலக்குகளைக் கைப்பற்றினார். இவரின் பந்துவீச்சு சராசரி 22.84 ஆகும். பின் 19 வயதிற்குட்பட்ட பாக்கித்தான் அணியில் இடம்பெற்றார்.இதில் இந்தியத் துடுப்பாட்ட அணிக்கு எதிரான துடுப்பாட்டப் போட்டியில் 26 இலக்குகளைக் கைப்பற்றினார். இந்தப் போட்டியில் பாக்கித்தான் அணியின் சக வீரர்கள் எடுத்த இலக்குகளின் எண்ணிக்கையில் இருமடங்கு இலக்குகளை இவர் கைப்பற்றினார். முதல்தரத் துடுப்பாட்டப் போட்டிகளில் சிறப்பாக செயல்பட்டதன் மூலம் இவர் 1989 ஆம் ஆண்டில் பாக்கித்தான் துடுப்பாட்ட அணியில் சேர்க்கப்பட்டார்.
# முகம்மது ஹுசைன்

**முகம்மது ஹுசைன்** (*Mohammad Hussain,* பிறப்பு:அக்டோபர் 81976, முன்னாள் பாக்கித்தானியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 14 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 1998 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# முயீன் கான்

**முகம்மது முயீன் கான்** (**Muhammad Moin Khan** (; பிறப்பு: செப்டம்பர் 23. 1971), முன்னாள் பாக்கித்தானியத் துடுப்பாட்டக்காரர். குச்சக்காப்பாளர். இவர் பாக்கித்தான் அணிக்காக தேர்வுத் துடுப்பாட்டப்போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் விளையாடினார். 1990 இலிருந்து 2004 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் பாக்கித்தான் அணியின் தலைவராகவும் இருந்துள்ளார். இவர் 69 தேர்வுத் துடுப்பாட்டப் போட்டிகளிலும், 219 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் பாக்கித்தான் தேசிய அணியின் தலைவராக 2000 / 2001 பருவ ஆண்டுகளில் விளையாடியுள்ளார். ஒருநாள் பன்னாட்டுத் துடுப்பாட்டப் போட்டிகளில் 3,000 ஓட்டங்களை எடுத்துள்ளார். மேலும் குச்சக் காப்பாளராக 200 கேட்சுகளைப் பிடித்துள்ளார்.சூலை, 2013 ஆம் ஆண்டில் இக்பால் கசிமிர்குப் பதிலாக பாக்கிஸ்தான் துடுப்பாட்ட வாரியத்தின் தலைமை அதிகாரியாக நியமிக்கப்பட்டார். பெப்ரவரி 11, 2014 இல் பாக்கித்தான் துடுப்பாட்ட அணியின் தலைமைப் பயிற்சியாளராக நியமிக்கப்பட்டார்.
# முயீன் கான்

## தேர்வுத் துடுப்பாட்டம்

1990 ஆம் ஆண்டில் மேற்கிந்தியத் தீவுகள் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது .நவம்பர் 23 இல் பைசலாபாத்தில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்ட்டியில் இவர் அறிமுகமானார்.  
இந்தப் போட்டியின் முதல் ஆட்டப் பகுதியில் பந்துவீச்சில் 16 ஓவர்கள் வீசி 72 ஓட்டங்களை விட்டுக்கொடுத்தார்.இதில் இலக்குகளைக் கைப்பற்றவில்லை. இதில் 3 ஓவர்களை *மெய்டனாக* வீசினார். 43 பந்துகளை சந்தித்த இவர்24 ஓட்டங்கள் எடுத்து அம்ரோசின் பந்துவீச்சில் ஆட்டமிழந்தார்.பின் இரண்டாவது ஆட்டப்பகுதியில் 52 பந்துகளில் 32 ஓட்டங்களை எடுத்து வால்சின் பந்துவீச்சில் ஆட்டமிழந்தார்.
# முயீன் கான்

## ஒருநாள் போட்டிகள்

1990 ஆம் ஆண்டில் மேற்கிந்தியத் தீவுகள் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது . நவம்பர் 13, முல்தானில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். 36 பந்துகளில்23 ஓட்டங்கள் எடுத்து பிஷப்பின் பந்துவீச்சில் இவர் ஆட்டமிழந்தார். இந்தப் போட்டியில் பாக்கித்தான் அணி 31 ஓட்டங்கள் வித்தியாசத்தில் வெற்றி பெற்றது.  
1992 துடுப்பாட்ட உலகக்கிண்ணம் மற்றும் 1999 துடுப்பாட்ட உலகக்கிண்ணத் தொடர்களில் இவர் விளையாடினார். இதில் 1992 ஆம் ஆண்டில் பாக்கித்தான் அணி கோப்பையை வென்றது. 1999 ஆம் ஆண்டில் இறுதிப் போட்டியில் தோல்வி பெற்றது. தனது துடுப்பாட்ட வாழ்க்கையில் இவர் சக வீரரான ரசீத் லதீஃப் உடன் இணைந்து குச்சக் காப்பாளராக செயல்பாட்டார். இதில் ரசித் 1996 துடுப்பாட்ட உலகக்கிண்ணம் மற்றும் 2003 துடுப்பாட்ட உலகக்கிண்ணத் தொடர்களில் விளையாடினார். இவர் ரசீத்தை விட அதிக துடுப்பாட்ட சராசரி வைத்திருந்தார். மேலும் அவரை விட சர்வதேச போட்டிகளில் அதிக ஓட்டங்களை எடுத்திருந்தார் .இவர் ஒரு தேர்வுப் போட்டிக்கு சுமார் 2.14 இலக்குகளைக் கைப்பற்றினார். ஆனால் ரசீத் 3.51 இலக்குகளைக் கைப்பற்றினார்.  
1992 துடுப்பாட்ட உலகக்கிண்ணத்தொடரில் நியூசிலாந்து துடுப்பாட்ட அணிக்கு அரையிறுதிப் போட்டியில் 8 பந்துகளில் 9 ஓட்டங்கள் தேவைப்பட்ட போது இவர் ஆறு ஓட்டஙகளை அடித்தார் பின் 7 பந்துகளில் 3ஓட்டங்கள் தேவைப்பட்டபோது இவர் நான்கு ஓட்டங்கள் அடித்து அணியினை வெற்றி பெறச் செய்தார். இறுதிப் போட்டியில் பாக்கித்தான் அணிக்கு 50 ஓவர்களில் 249 ஓட்டங்கள் இலக்காக நிர்ணயம் செயப்பட்டது. இதில் இவருக்கு துடுப்பாட வாய்ப்பு கிடைக்கவில்லை. ஆனால் 3 இலக்குகளை கேட்ச் பிடித்து அணியை வெற்றி பெற உதவினார்.
# முகுசின் கான்

**முகுசின் கான்** (Mohsin Khan, பிறப்பு: மார்ச்சு 15. 1955), ஒரு பாக்கித்தானியத் துடுப்பாட்டக்காரர். இவர் 48 தேர்வுத் துடுப்பாட்டப் போட்டிகளிலும், 75 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1977 இலிருந்து 1986 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# முஷ்தாக் முகம்மது

**முஷ்தாக் முகம்மது** (*Mushtaq Mohammad,* பிறப்பு: நவம்பர் 22. 1943), ஒரு பாக்கித்தானியத் துடுப்பாட்டக்காரர். இவர் 57 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1959 இலிருந்து 1979 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் பாக்கித்தான் தேசிய அணியின் தலைவராக 1978 / 1979 பருவ ஆண்டுகளில் கடமையாற்றியுள்ளார்.
# முகுசின் கமால்

**முகுசின் கமால்** (*Mohsin Kamal,* பிறப்பு: சூன் 16. 1963), ஒரு பாக்கித்தானியத் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 இலிருந்து 1994 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# முகம்மது கஸ்ஸாலி

**முகம்மது கஸ்ஸாலி** *(Mohammed Ghazali*, பிறப்பு: சூன் 15. 1924, இறப்பு ஏப்ரல் 26. 2003 இவர் இந்தியா மும்பாயைப் பிறப்பிடமாகக் கொண்டவர். பாக்கித்தானியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 46 முதல்தர துடுப்பாட்டப் போட்டிகளிலும் கலந்து கொண்டுள்ளார். 1954 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# முகம்மது சியாத்

**முகம்மது சியாத்** (*Mohammad Zahid*, பிறப்பு: ஆகத்து 27. 1974), ஒரு பாக்கித்தானியத் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 11 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.